bavarian-nlp/barwiki-20250901 huggingface dataset:
Charles Dickens

Da Charles John Huffam Dickens (ois Pseudonym aa "Boz"; * 7. Feba 1812 z Landport bei Portsmouth, England; † 9. Juni 1870 af Gad's Hill Place bei Rochester, England) wor a englischa Schriftsteja. Wejdweit bekannt is a voa oim duach de Romane "Oliver Twist", "David Copperfield", "A Tale of Two Cities" (A Gschicht aus zwoa Städt), "Great Expectations" (Grousse Eawoartunga) und duach de Gschicht "A Christmas Carol" (A Weihnochtsgschicht).
Wia sei Voda weng Schuidn ins Gfängnis keman is, hod da Dickens de Schui valossn und in ana Fabrik orbadn miassn. Ea hod se davo oba ned untagriang lossn, sondan hod se sei Lem lang fias Recht vo Kindan, fia Buidung und soziale Reforma eigsezd.
De Charaktere vo seine Gschicht san so bekannt, dass a Tei vo da britischn Kuitua worn san.
Schriftn (Auswoi).
Sammlung vo Kuazgschichtn.
Christmas numbers of "Household Words" magazine:
Christmas numbers of "All the Year Round" magazine:
Fjodor Michailowitsch Dostojewski

Da Fjodor Michailowitsch Dostojewski ( , wiss. Transliteration ""; * 11. Novemba 1821 z Moskau; † 9. Feba 1881 z Sankt Petersburg) wor a russischa Schriftsteja und Philosoph. Seime Haptweak san u. a. "As Vabrechn und de Strof" (1866, dt. "Schuld und Sühne"), "Dea Idiot" (1869) und "De Briada Karamasov" (1880). Sei Weak bschreibd voa oim de politischn, sozialn und geistign Vahejtniss im russischn Zarnreich am Ibagang zua Modeane. bei gähds eam voa oim um de menschliche Sej, iare Regunga, iare Zwänge und ia Befreiung. Ea wead ois oana vo de grässdn Psychologn in da WejdLiteratua ogseng (Friedrich Nietzsche: "Da Dostojewski is da oanzige vo dem I wos iba Psychologie gleant hob."). De Biacha vom Dostojewski san in meara wia 170 Sprochn ibasezd worn.
Sei Muada is anno 1837 an Schwindsucht ("Tuberkulose") gstoam, wia ra eascht 15 Joar oid gwen is. Ob 1838 hod ea an da Militearischn ingenieurtechnische Universitet z St. Petersburg studiad. Im Nemfoch hod ea aa russische und franzesische Literatua studiad.
Anno 1849 ins a vahofdt worn, wei ra im Petraschewski-Ziakl vawicklt wor, am gehoama Vabund vo soziallibaraln Utopistn, de wo owa meara literarische Dischgariara worn. Ea is zum Doud vaurteit und easchd im ollalezdn Moment vom Zarn begnadigt worn. Ea hod oba dafia via Joar in an Strofloga in Sibirien vabiassn miassn und is an Epilepsie eakrankt. Danoch is a zwunga worn zua Armee z geh. Weng seina Krankheid is a oba anno 1859 wieda entlossn worn. Danoch hod a sofoat wieda z schreim ogfangt. Ea hod zwoa Zeidschriftn grindt ("Wremja" und "Epocha"), damid a seine oagna Osichtn duachsetzn hod kina. De easchde is vaboudn worn, de zwoate Pleite ganga.
Af da Flucht voa seine Glaibiga is a draff in Westeiropa umadumgroast. Ea is spuisichti worn und hod aa desweng laffend grousse finanzielle Probleme ghobt. Duach sei zuanehmende Bekanntheid und sein Eafoig hod a owa de lezdn 10 Joar vo seim Lem in Woistand vabringa kina.
Da Dostojewski hod an Haffa Schriftsteja und Philosophn beeinflusst, beispuisweis in Ernest Hemingway, in Friedrich Nietzsche und in Jean-Paul Sartre.
Da Dostojewski in Literatua und Fuim.
Viele Romane, Spiel- und Fernsehfilme haben das Leben Dostojewskis zum Thema:
Roman
Fuim
Schriftn vom Dostojewski.
Gsamtausgom.
Russisch:
Deitsch:
Im Netz.
Schriftn
Schloßplotz

Da Schloßplotz is a zentrale Platz vo da Wiesbodna Innenstod und Middlpunkt von da Fuaßgängazone.
Log.
Da Schloßplotz liegt in da Oidstod. Im Sidn vom Schloßplotz liegts Neie Rathaus, im Westn s Oide Rathaus und im Nordn liegts Stadtschloß.
Spruner`s histor. Atlas. Ausser Europa

Da Historische Atlas. Ausser Europa zweite Auflage, vom Dr. Karl von Spruner, is 1855 in "Gotha", im Valog "Justus Perthes" aussakema. Ea deaffad af ana frian Ausgob vo umma 1846/1847 afbaun?
De Außnmoß san: In da Tiafn: "0,9" cm, in da Broadn: "45,5" cm und in da Hechn sans "38" Zantimeta. Da Atlas hod a Gwicht vo "1,2 Kg".
De Koatn hobm a Maßn vo 45 x 37,6 Zantimeta und san gfaböd (coloriat).
Koatnbschreiwungan.
Im easchtn Bladl bschreibt da Dr. von Spruner, de Schriftoat und wia a de foawign Schtrich unte de Vökanaum zuadeut hod. Genau aso das mas scho am foabign Schtrich kent za wöchana Schprochfamülie oda wöcham Reich das zuaghean.
Koatn vo Asien.
I. Koatn:
Auf da easchtn Koatn is des Reich vo de Xiongnu und des "Han-Reich" vo de Kinesn z`sehgn. Owa a des vo de "Partha" und fian Subkontinent Indien gibts a Zuasotzbüdl.
II. Koatn:
Auf da Zwoatn Koatn siagt ma de "Sassanidn" und de Hunnen-Reich.
III. Koatn:
De dritte Koatn zoagt des "Song" Reich in Kina, des "Ostremische Reich" in Anatolien und des indische Reich vo de "Ghuridn".
IV. Koatn:
De viate Koatn zoagt de greßte estlige Ausbroatung vom "arabischn Kalifat". De Schtootnbüdungan in Sidostasien und in Kina des "Tang-"Reich.
V. Koatn:
Auf da fimfmtn Koatn siagt ma des Reich vo de "Kitan" und bei de Kinesn des "Song Reich".
VI. Koatn:
In dera Koatn is des Reich vom Ermanarich ("Ostgotn") eizeichnt. A da asiatische Teu vom "byzantinischn Reich". Bei de Kinesn siagt ma de Reich vo de "Wei" und de "Song".
VII. Koatn:
Bei de Kinesn is des Reich vo de "Tang" und bei de "Araba" de Ausbroatung vom Kalifat zsegn.
VIII. Koatn:
Bei de "Japana" siagt ma, das eahna Kaisareich a scho af de Insl "Hokaido" ausgreift. Und bei de Mohamedana hobm de "Fatimidn" de heilign Schtädt unta da Kontroi. Und in Indien teud ses Laund oweu mera in "Raja"-Schtootn af.
IX. Koatn:
In Kina is des Song-Reich und in Sidwestasien des Reich vo de estlign Seldschukn zsehng. Und a de Vöka owahoib Kinas, am Viaobnd vom Mongolnreich.
X. Koatn:
Do siagt ma schee de Nochfoigareich da "Mongoln". De "Goadane Horde", Reich "Tschagatei", de "Ilkhane" owa bei de Kinesn is scho des Nochfuigareich vo de "Ming" drau.
Koatn vo Afrika.
XII. Koatn:
De Koatn is noch de Aungobm vo arabische Geographn zoachnt woan. Se zoagt ned nua de arabischen Schtootn sundan a sidli vo da Sahara de eiheimischn Schtootn, Reich und Vöka.
Koatn vo Amerika.
XVII. Koatn:
Af dera Koatn san scho fost olle Gebiet vo de Colonisatoan bsezt. Intaressant owa is das za dera Zeid "Alaska" nu zan "russischn Kaisareich" ghead hod.
"Ecuador", "Peru," "Bolivien" san nu greßa, dafia san "Brasilien" und "Chile" nu a Wengl kloana. Weus nu ned Kriag gegnanaunda gfiat hobm.
XIV., XV. und XVI. Koatn:
In de Koatn kau ma auschaulig seghn wia de Eaowarungan vo de Eiwaundara aus da Oidn-Wöd oiweu weida eini in de Gebiet vo de indigenan Vöka viadrunga san.
Koatn vo Australien und Polynesien.
XVIII. Koatn:
* Gschicht vo Asien
* Spruner´s Historischer Atlas. Ausser Europa. 1855
Scheißn

Scheißn, aa "Schduigang" oda mädizinisch "Defäkation" (vo lateinisch faex ‚Hefe, Bonsatz‘) sogd ma zan nausdrugga voum Koud ausm Darm. De Bezeichnung Schduigang kimmd voum Gang zan Leibschdui, a Schdui midan eibaudn Bodschambal zan neischeissn, den ma im 18. Joahundat dabaud hod. Da Koud wiad im Darm duach Musklgraft sauwa duachgmischd und weida druggd, bisase schliasle im Enddarm sammed und no de Dähnungsrezebtorn in da Darmwend an Hirn mejdn das etz gschissn wean ko. De moastn Leid kinna des mim Schliasmusklring am Oschloch (Anus) bewussd schdeian, des hoast ma Kontinenz. Ba Leid de des ned oda nimma kinna, schbrichd ma vo Schduiinkontinenz. 
De moastn Leid miassn oamoi am Dog zan Scheissn, owa oi miassn a dreimoi am Dog und andare grod 3 Moi in da Woch. Easchd ba deidlichn Obweichunga vo de Gwohnheidn, red ma vo Duachfoi oda Vaschdopfung. Ob da Dreeg hoat oda woach is, hängd voa oim vo dem o, wos ma gessn hod. Gschissn wiad moast im sizn, z Sideiropa und z Asien gfind ma no Scheißheisl wou im Schdäh, bzw. hoibschare hiegnogd gschissn wiad.
Im Gengsatz zan Soicha (ba de Maana), wos moast inam offan Raum gmochd wiad, gäd ma zan Scheissn ina ogschlossane Kabin. Iwaliefarunga aus da Antikn und Middloita zoang, dasmase do domois bam Scheissn nonix gschissn hod. Easchd schbada, mid da Entwicklung vo de gräßan Städ und woascheinle aa wenga duachn Koud iwadronge Krankheitn.
Im 19.Joahundat hodma z Berlin de easchdn effadlichn Scheißheisl afgschdejd, de ma zuaschbean ko.
Gabriel García Márquez

Gabriel José García Márquez (* 6. Meaz 1927 z Aracataca, Magdalena, Kolumbien; † 17. Aprui 2014 in Mexiko Stod), Spitznama Gabo, wor a kolumbianischa Schriftsteja, Journalist und Nobelpreisdräga fia Literatua.
Da Marquez guit ois oana vo de markantasdn Autorn vom 20. Joarhundad. In seine Gschichtn hod a magische Sochan in de Oidogswejd integriad und so in Stui vom "Magischn Realismus" populea gmochd. Oasamkeit und Isolation san de wichtigstn Themen in sein Schriftdum, sowoi de peasenliche Isolation ois wia ra de Isolation vo Siidamerika. Aa Gwoit wor a wiedakearends Thema in seine Gschichtn; de Gwoit, de wo ra in Kolumbien und Siidamerika imma wieda ealebt ghobd hod.
Da Gabo hod se politisch engagiad und wor a bekennenda Sozialist. Da Fidel Castro wor a guada Freind vo eam.
Vafuimung.
Literarische Voalog
Drahbuach
Franz Kafka

Da Kafka Franz (* 3. juli 1883 in Prag, Östareich-Ungarn; † 3. juni 1924 in Klosterneiburg-Kierling, Östareich) woa a deitschschbrochiga Schriftschdöla. Ea hod vua oim Romane und Kuazgschichtn gschriem.
Ea is ana fon de eiflussreichsdn Autoan fom 20. Joahundad. Beischbü dafia san da Albert Camus, da Gabriel García Márquez and da Jean-Paul Sartre.
De existenzialistischn und surrealistischn Inhoede fom Kafka seine Schriftn druckn oft Aungst und Vazweiflung aus. Es geed um Vafremdung, Gwoet, birokratischn Waunsinn, iasinnige Vaheamethodn, mystische Vawaundlungen etc. Dea Ausdruck "kafkaesk" fia surreale Situazionen is in an Sprochbrauch eigaungen.
Nua wenige Schriftn san za seine Lebzeitn vaeffendlichd wuan. Easchd sei Freind und Nochlossvawoeta Max Brod hod an grosn Täu vo seine Schriftn aussabrochd. Geng an Wün fom Kafka, dea olle Schriftn zastead seng woet.
Da Kafka is in ana jiddischn Famülie in Prag aufqoxn und woa fom osteiropeischn Judndum fasziniad. Sei Dogebiachl is foe fon Vaweisn auf jiddische Autoan. In seine spädn Joa hod a si owa fom Judndum entfeant.
Schriftn.
Posthum.
Romanfragment
Aumtliche Schriftn.
Des wos da Kafka ois aungschdöda fon da "Arbeiter-Unfall-Versicherungs-Anstalt" fias Kenigreich Behmen gschriem hod.
Kafka und de Kunst.
Vatonung.
Da Komponist Juan María Solare hod Text fon Kafka vatont:
Da ungarische Komponist György Kurtág hod 1985/86 "Kafka-Fragmente" (op. 24) vatont. Es is a Liadazyklus fia Sopran und Violin. Info dazua u. a. bei:
Da Komponist Friedemann Schmidt-Mechau hod 2002 a boa Textfragmente aus "Betrachtungen über Sünde, Leid, Hoffnung und den wahren Weg" und ausn "dritten Oktavheft" in seina Komposition "Dreierlei – Musik für Barock-Klarinette" eibaut.
Okinawa Sproch

&lt;onlyinclude&gt;&lt;/onlyinclude&gt;
De Okinawa Sproch (okinawa: "沖縄口") wor de Amtssproch vom Kinireich Ryukyu und hoasst im "Kanji" (漢字) und "Hiragana" (ひらがな) oder "Katakana" (カタカナ). Die Obkiazung nochm ISO-Standard is RYU.
Okinawa is koa Dialekt vom Japanischn. De Okinawa Sprochfamij is a oagna Sprochzweig vom "Ur-Japanischn".
Gösn

Goisn (Culicidae), aa Staunzn, Schnouggn oda Mugg(n), san a Famülie vo de Insektna aus da Uadnung vo de Zwafliagla. Wötweit gibt s meah wia 3500 Oartn vo Goisn. In Eiropa kumman 104 Oartn vua, vo denan fost olle aa in Middleiropa dahaam san.
Mid eahnan spezialisiadn Mundweakzeig, an stechatn Saugrissl, kennan d Weiwal duach d Haut vo eahnare Wirtn duachestechn und Bluat saugn. De Proteine (bsundast aus Hämoglobin und Albumin) und Eisen (aus Porphyrin-Vabindungan wia Häme), wos dabei midgjausnt wean, san wichtig fia de Produktion vo de Eia. Aunsunstn hawan de Weiwal vo de Goisn, genau a so wia d Mandln, an Nektar und aundare zuckerhoitige Pflaunzn- oda Fruchtsaftln. Vüle Gösnoartn san auf vaschiedane Wirtn oda Grubbm vo Wiatn spezialisiad. Etliche san aa Iwaträga vo infektionskraungheitn, wia zum Beispü Malaria oda Denguefieber.
De staummesgschichtlich gseng ödaste bis jetz bekaunnte Goisn kennt ma aus Eischliss (Inkluse) vo an ziaka 79 Müllionan Joah oidn Fosssü aus Bernstaa. A no urspringlichare Schwestagrubbm vo de Gösn is in 90 bis 100 Müllionen Joah oidn Bernstaa dahoidn.
Doss des so saumässig beisst, waunn ma gstochn wiad, liegt an de Proteine, wos de Gösn eispritzt, damit des Bluad ned stockt, und de wos a alleagische Reaktiaun auslesn. "Antihistaminika" (gibzt in da Abodegn) kennan hööfn, und es gibt no hundattausnd Hausmittln, de aa hööfn (odar aa ned). Vuahea eischmian is oba auf jen Foi gscheida.
Kinireich Ryukyu

As Kinireich Ryuku, dt. Königreich Ryukyu ( "Ryūkyū Ōkoku"; Ryukyu 琉球國 "Ruuchuu-kuku"; ), wor a unobhängiga Stoot im Gebiet vom heiting Japan. Es wor a kloana Inslstoot (voa oim auf de Ryukyu-Inseln), dea wo owa a machtige Roin im Handl gspuit hod.
Seitm Novemba 2000 ghearn a boar Bautn vom Kinireich Ryukyu zum Wejdkuituaeabe vo da UNESCO.
Hafis

Da Ḫāǧe Šams ad-Dīn Moḥammad Ḥāfeẓ-e Šīrāzī (aa Muḥammad Šams ad-Dīn) (; * uma 1320 z Schiraz, Iran; † um 1389 emdo), bessa bekannt mid seim Spitznama Hafis (aa Hafiz, Hafez, Hafes), wor a persischa Dichda. Da "Diwan" is sei Haptweak und ghead zua Wejdliteratua.
Zu seim Spitznama is a kema, wei ra scho im Kindesoita in ganzn Koran auswendig kina hod. „Hafis“ hoasst: dea wos in Koran auswendi ko. Ea sejm hod se aa aso gnennd.
Iba sei Lem gibds an Haffa Legendn, oba ned vui gsichade Datn.
Da Diwan.
Da Diwan is a Sammlung vo Gedichtln. Es is im Hafis sei bekanntasdes Weak. Da Diwan is eascht noch seim Doud zammagstejd worn. Iba 1000 Handschriftn davo san in Eiropa und im Orient dahoidn.
Beispui af Deitsch.
&lt;poem style="margin-left:2em;font-style:italic"&gt;
Komm ich ihr nachgegangen, so wird sie schelten eben;
Und legt sich mein Verlangen, wird sich ihr Zorn erheben.
Und wenn ich voll Verlangen einmal auf ihrem Wege,
Wie Staub zu Fuß ihr falle, wird sie wie Wind entschweben.
&lt;/poem&gt;
&lt;poem style="margin-left:2em;font-style:italic"&gt;
Wir üben Treu’ und wagen Tadel und sind fröhlich;
Denn Todsünd’ ist's nach unserm Gesetz, bekümmert leben.
Du küsse nichts als Lippen des Liebchens und des Bechers;
Den Gleißnerhänden, Hafis, ist’s Sünde, Kuss zu geben.
&lt;/poem&gt;
&lt;poem style="margin-left:2em;font-style:italic"&gt;
Die Stadt verließ seit einer Woche
Mein Mond, mir scheints ein Jahr;
Du kennest nicht der Trennung Leiden,
Wie schwer sie sind.
Ich sah von meinen schwarzen Augen
Auf ihr den Wiederschein,
Und meint’, es sei auf ihren Wangen
Ein Moschusmaal.
Es träufelt Milch von ihren Lippen,
Süß wie das Zuckerbrot,
Doch sind die Wimpern, wenn sie koset,
Ein Todespfeil.
&lt;/poem&gt;
Goethe und Hafis.
Da Goethe hod in Diwan glesn und wor begeistad. Aus dea Inspriation is sei "West-östlicher Divan" (1819) entstandn.
Da Goethe iban Hafis:
&lt;poem style="margin-left:2em;font-style:italic"&gt;
Und mag die ganze Welt versinken,
Hafis mit dir, mit dir allein
Will ich wetteifern! Lust und Pein
Sei uns, den Zwillingen, gemein!
Wie du zu lieben und zu trinken,
Das soll mein Stolz, mein Leben sein.
&lt;/poem&gt;
&lt;poem style="margin-left:2em;font-style:italic"&gt;
Du bist der Freuden echte Dichterquelle
Und ungezählt entfließt dir Well’ auf Welle.
Zum Küssen stets bereiter Mund,
Ein Brustgesang, der lieblich fließet,
Zum Trinken stets gereizter Schlund,
Ein gutes Herz, das sich ergießet.
&lt;/poem&gt;
OCLC

As Online Computer Library Center (OCLC) is a Non-Profit-Organisation und a Deanstleista fia Bibliothekn af da ganzn Wejd. As OCLC is anno 1967 grindt worn. De Initiative dazua is vo Uniprofessorn in Ohio (USA) kema. Duach de kollektive Nutzung vo Bibliotheksdatn wead de Orbad vo Bibliothekn effizienta gmochd.
Koran

Da Koran oda Qur'an [] () is de Heilige Schrift vom Islam. Nochm Glaam vo de Mohammedana is des de Woat fia Woat Offnboarung vo Allah, eanan God, an en Prophetn Mohammed. Vamiddla vo dea Offnborung soi da Engl Gabriel gwen sei.
Da Koran is in ana speziejn Reimprosa in arabischa Sproch gschriem. Ea bestähd aus 114 Suren und de wiedarum aus mearan Versln. Ea is aa de Referenz fia klassisches Arabisch.
De Mohammedana soin ois Woat fia Woat befoign, des wo im Koran stähd. Ea is aa de Haptquejn fias islamische Gsetz, da Schari'a.
Persisch

Persisch () is a Sproch, de wo zum iranischen Zweig vo da indogermanischen Sprochfamij ghead. Se is im Iran, in Afghanistan und in Tadschikistan a Amtssproch. Da Sprachcode ist codice_1 bzw. codice_2 oder codice_3.
Persisch wead vo 70 Milliona Leid ois Muadasproch gredt, fia umara 50 Milliona weads ois Zwoatsproch gnuzd.
De persische Literatua ghead zu de bekanntasdn af da ganzn Wejd. Persische Dichda, wia da Rumi, da Omar Khayyam und da Hafis san wejdberihmd und hom beispuisweis aa afn Goethe an groussn Einfluss ghobt.
Victor Hugo

Victor-Marie Hugo [] (* 26. Feba 1802 z Besançon; † 22. Mai 1885 z Paris) wor a franzesischa Dichda und Schriftsteja. Ea hod Gedichtln, Romane und Dramen vafosst, oba aa iba politische und literarische Themen gschriem. Ois Obgeoadneta und Senator wor a politisch aktiv. Zeaschd wor a Royalist, spoda Republikana.
Fia vui Franzosn is da Hugo da grässde Autor ibahapts. Seine bekantasdn Schriftn aussahoib vo Frankreich san "Les Misérables", 1862, and "Notre-Dame de Paris" boar. "Da Gleckna vo Notre Dame", 1831.
Schriftn.
Gedichtln.
Posthum:
Gedichtln, de wo af Manuskriptn vo Victor Hugo basian, oba vo Paul Maurice umgsezd worn san:
Zoachnunga vom Hugo.
Gallery:
James Joyce

Da James Joyce [] (* 2. Feba 1882 z Dublin; † 13. Jenna 1941 z Zirich) wor a irischa Dichda und Schriftsteja. Ea guit ois oana vo de wichtigstn Autorn vo da literarischn Modeane. Sei bekanntasdes Weak is da Roman "Ulysses". Wegweisende Schrift san aa de Kuazgschichtn "Dubliner", da Roman "Finnegans Wake" und de Novejn "A Portrait of the Artist as a Young Man".
Ea is in Dublin afgwoxn und hod do a studiad. Mid 22e is aa af Kontinental-Eiropa ausgwandad und hod voa oim z Triest, Paris und Zirich glebd. Obwoi ea de moaste Zeid vo seim Lem weit wegga vo Dublin glebd hod, hom se seine Gschichtn olle um Dublin bzw. de Leid vo Dublin drahd. Ea hod sejm dazua gschriem: "For myself, I always write about Dublin, because if I can get to the heart of Dublin I can get to the heart of all the cities of the world. In the particular is contained the universal."
Afgrund vo seina speziejn Vazejtechnik gejtn de Schriftn vom James Joyce ois schwaar bzw. gor ned z ibasetzn. Bsondas markant bei eam is de Vawendung vom "stream of consciousness" ("Gedanknstrom", "innara Monolog"). De Technik hod ea zwor ned eafundn, oba perfektioniad. Des lezde Kapitl vo "Ulysses" bstähd beispuisweis nua aus de Gedankn vo da Marion ("Molly") Bloom, da Frau vo da Haptfigua Leopold Bloome (gschriem ohne Punkt und Komma bzw. ohne irgendwejchane Interpunktionszoachn). Markant is aa de Mischung vo an Haffa literarische Technikn.
Literatua.
Dubliners
A Portrait of the Artist as a Young Man
Exiles
Ulysses
Finnegans Wake
Viktoriasee

Da Viktoriasee, aa Victoriasee, Victoria Nyanza, friara Ukerewesee) ligt in Ostafrika und is a Teil vo de Lända Tansania, Uganda und Kenia.
Er is da drittgresste See auf da Wejd (noch am Kaspischn Meer und am Oban See) und da zwoatgresste Siasswossasee auf da Wejd. Er is nach der britischen Königin Viktoria benannt. Da Viktoriasee is da grässte See in Afrika und hod a Eizugsgebied vo 193.000 km². Er hod a Obaflächn vo 68.800 km², des is eba so vui wia d Flächn vo Bayern oda vo Irland. A seim Ufa wohnand 2007 um de 30 Million Menschn.
Im Netz.
Ökologie
Fauna
Tanganjikasee

Da Tanganjikasee is da zwoatgresste See in Afrika (3° 20' bis 8° 48' siadle und 29° 5' bis 31° 15' estle) und da sechstgresste und da zwoatdiafste See auf da Wejd. Er ligt a de Lända Demokratische Republik Kongo, Tansania, Sambia und Burundi.
Baikalsee

Da Baikalsee ( "osero Baikal"; vo burjatisch: "Baygal nuur" „reicha See“; oft sogt ma oba a grod "Baikal") is a See in Sibirien, Russland (Asien). Er is mid 1642 Meda da diafste und mid mehra wia 25 Million Joa da olla ejdaste Siaswossasee auf da ganzn Wejd. Sei oazigsta Abfluss, d Angara, fliaßt iban Jenissei a de Karasee vvom Polarmeer. 1996 is d Baikal-Region vo da UNESCO zum Wejdnaduaerbe gmocht woan.
Indischa Ozean

Dea bis zu 8047 Meta diafe Indische Ozean (kuaz: Indik, aus ) is mid 74,9 Milliona km² Fläch (ca. 14,7 % vo da Eadobafläch) da drittgresste Ozean vo da Eadn. Grenzn duada an Atlantischn Ozean, an Pazifik, an Sidlichn Ozean, an afrikanischn, asiatischn und an australischn Kontinent und hod a Volumen vo uma 291,9 Mio. km³.
Great Barrier Reef

As Great Barrier Reef (deitsch: "(Großes) Barriereriff" oda "Großes Barrierriff") voa da Noadkistn vo Australien im Korallenmeer is as gresste Korallenriff auf da Erde. Im Joa 1981 is vo da UNESCO zum Wejdnaduaerbe gmocht woan und wiad a ois oas vo de Wejdwunda vo da Nadua bezeichnet.
Ganges

Da Ganges (Sanskrit, f., oda , ) is da iba 2600 km lange zwoatgresste Fluss vo Indien und Bangladesch (Sidasien). Er fliaßt duach de groussee Ebene siadle vom Himalaya, de oans vo de am dichtestn bvejkastn Gebiete auf da Wejd is. Da Ganges is da heiligste Fluss vo de Hindus und brudal stoag vo Obwossa und Schadstoffe belastet.
Kongo (Fluss)

Da Kongo (a Congo und Zaïre, eiso "Fluss" oda "Wossa") is a Strom in Afrika. Midrana Läng vo 4374 km isa da zwoatlängste Strom vo Afrika; gmessn am Wossa wosa fiad (39.160 m³/s) isa sogoa da gresste Strom vo Afrika. Si Eizugsgebiet ligt zum Groußteil a da Demokratischn Republik Kongo, wo da Fluss duach as riesige Kongobeckn fliaßt.
Lidaradua.
Tim Butcher: "Blood River. Ins dunkle Herz des Kongo." National Geographic Taschenbuch 2008. ISBN 3-89405-862-5
Kaspisches Meea

As Kaspische Meea, aa Kaspisee, , , ) is da gressde See af da Wejd. Es liegd in Westasien und om eissasdn Osteiropa ohne natialiche Vabindung zu de Ozeane innahoib vo da großn Aralo-Kaspischn Niedarung. Im Noadn grenzds on: Russland und Kasachstan, im Ostn on Turkmenistan, im Sidn on Iran und im Westn on Aserbaidschan.
Karibischs Meea

As Karibische Meer is a Nemmeer vom Atlantischn Ozean. As 2.754.000 km² grousse Meer is da sidestliche Teil vom Amerikanischn Mittelmeer und duach d Westindischn Insln, de an Bong vom Goif vo Mexiko bis fast auf Venezuela ziangand und vom Hauptteil vom Atlantischn Ozean ogrenznd.
Louis Armstrong

Da Louis Armstrong (* 4. August 1901 in New Orleans, Louisiana; † 6. Juli 1971 in schdod Nei York, Nei York) woa a amerikanischa jazztrompeta und senga. Sei schbizznaum woa Satchmo oda Pops.
Da Armstrong woa a innovativa trompetn- und kornettschbüla, dea wos an grosn einfluss auf de entwigglung fon jazz ausgibd ghobd hod. Fua oim hod aa des solo im jazz populea gmochd. Owa aa tropetntechnisch hod a neie mosschdeb gsezd.
Arktischa Ozean

Da bis zu 5608 m diafe Arktische Ozean, aa Nordpoiarmeea (dt.: Nordpolarmeer), Neadlichs Eismeea, Arktische See oda kuaz Arktik gnennd, is mid 14,09 Mio. km² da gloanste Ozean af da Eadn. Midrana Wossadiafn wo im Schnied grod 987 Meta hand, zejd'a zu de flochn Gwassa. Monchmoi wiada aa ois a Nemmeea vom Atlantischn Ozean gseng; er ligt a da Arktis.
Amazonas

Da Amazonas, aa Amazonenstrom (, am brasilianischn Obalauf , friara ) is a Strom am neadlichn Siidamerika. Eba 300 km siadle vom Äquators fliaßt a duach as vo de Andn umrahmde, vo tropischm Rengwoid prägte Amazonasbeckn und an Ostn bis an Adlantik. Da Amazonas is midrana middlan Wossafiarung vo 206.000 m³/s da mid Abstand wossareichste Fluss auf da Wejd und fiad mehra Wossa ois wia de sim nächstgleanan Fliss midananda.